text: Als-Fyn Broen kastes ind i valgkampen
  17 november 2013 kl. 15.26
  Foreningen Als-Fyn Broen forsøger nu at fiske i rørte politiske vande. Den opfordrer vælgerne til at stemme på kandidater til kommunal- og regionsvalget, der støtter etableringen af en fast forbindelse mellem Als og Fyn.
  - Broen vil binde Region Syddanmark sammen og dermed skabe dynamik, vækst og udvikling. Den faste forbindelse vil på mange områder give et stort løft til Fyn, Als og Sønderjylland, og derfor skal vi ikke tøve med at igangsætte projektet, mener foreningen, der blandt andre har tidligere minister Britta Schall Holberg i bestyrelsen.
  Foreningen blev stiftet i juni i år.
  Broplanen har aldrig fået en bredere politisk opbakning.
  Foreningens hjemmeside
  